Музэй Грунвальдзкай бітвы

Музэ́й Гру́нвальдзкай бі́твы (па-польску: Muzeum Bitwy pod Grunwaldem) — гістарычны музэй у Стэмбарку (Польшча), прысьвечаны бітве пад Грунвальдам 1410 року. Апісаньне Плошча музэю — 1300 м². Сталая экспазыцыя прадстаўляе мапы, пляны, рысункі, фатаздымкі і сярэднявечныя артэфакты, датычныя Вялікай вайны 1409—1411 рокаў. Да музэю адносяцца таксама руіны крыжацкай капліцы 1411 року, і збор камянёў з помніку Грунвальдзкай бітвы ў Кракаве 1910 року, разбуранага нацыстамі. На Грунвальдзкім полі знаходзіцца таксама «капец Ягайлы», насыпаны ў 1960 року на месцы лягера польскага караля, і камень на меркаваным месцы гібелі вялікага магістра Тэўтонскага ордэна Ульрыха фон Юнгінгена. Штороку музэй ладзіць «дні Грунвальду» з інсцэнізацыяй Грунвальдзкай бітвы. Мінуўшчына Адкрыцьцё музэю ў складзе мэмарыяльнага комплексу Грунвальдзкай перамогі(d) было прымеркаванае да 550-годзьдзя Грунвальдзкай бітвы ў 1960 року. Ад 1963 уваходзіў у склад Мазурскага музэю(d) ў Ольштыне. У 1970—1975 — аддзел музэю народнай архітэктуры(d) ў Альштынку. Ад 1 сакавіка 2011 року — самастойная ўстанова. У 2022 року адкрыты новы будынак музэю плошчай к. 1300 м² (стары будынак меў 275 м²). Крыніцы Вонкавыя спасылкі Афіцыйная бачына (пол.) Музэй Грунвальдзкай бітвы ў Facebook Музэй Грунвальдзкай бітвы у Інстаграме Лексыкон культуры Варміі і Мазурыі (пол.)